b"\n_START_ARTICLE_\nFarm\xc3\xa0cia Dr. Mart\xc3\xadn\n_START_SECTION_\nDescripci\xc3\xb3\n_START_PARAGRAPH_\nFarm\xc3\xa0cia situada a la part alta de la Rambla Sara Jord\xc3\xa0, en ple centre de la ciutat. Presenta arrebossat imitant l'enrajolat en color groc, fusteria amb perfils met\xc3\xa0l\xc2\xb7lics lleugers i vidrieria que componen l'aparador i l'entrada a l'establiment. El que \xc3\xa9s l'entrada est\xc3\xa0 format per una fa\xc3\xa7ana en vidre de quatre cossos distribu\xc3\xafts de manera que es repeteixin a cada costat de la porta segons les seves dimensions. Podr\xc3\xadem dir que aquesta decoraci\xc3\xb3 en vidre est\xc3\xa0 feta com si fos una columna. Un vidre m\xc3\xa9s petit fent de base, seguint-lo en al\xc3\xa7at un de m\xc3\xa9s gran que faria de fust. Per sobre d'aquest un altre vidre m\xc3\xa9s gran que el de la base per\xc3\xb2 m\xc3\xa9s petit que el del fust amb un color m\xc3\xa9s fosc. Finalment el que seria l'entaulament est\xc3\xa0 fet amb un vidre d'un color igual al del capitell, i de mides m\xc3\xa9s gros que aquest. Entre els dos vidres del cos superior, s'ha col\xc2\xb7locat un cos de blocs de vidres de pavesc, i al centre tamb\xc3\xa9 en vidre la paraula FARM\xc3\x80CIA.\n_START_SECTION_\nHist\xc3\xb2ria\n_START_PARAGRAPH_\nLa farm\xc3\xa0cia data de 1926. L'any 1931 Pelayo Mart\xc3\xadnez redacta el projecte de remodelaci\xc3\xb3 de la fa\xc3\xa7ana."